Številka: 011-0006/2019

Datum: 10. 10. 2022

* **OBČINSKEMU SVETU OBČINE TRŽIČ**

**ZADEVA:** **PREDLOG ZA ZAVRNITEV ZAHTEVE ZA OBVEZNO RAZLAGO 10. IN 11. ČLENA ODLOKA O USTANOVITVI SVETA ZA PREVENTIVO IN VZGOJO V CESTNEM PROMETU V OBČINI TRŽIČ**

Skladno z 29. členom Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE) in 18. členom Statuta Občine Tržič (Uradni list RS, št. 19/13 in 74/15) vam pošiljam v obravnavo in sprejem točko:

|  |
| --- |
| **PREDLOG ZA ZAVRNITEV ZAHTEVE ZA OBVEZNO RAZLAGO 10. IN 11. ČLENA ODLOKA O USTANOVITVI SVETA ZA PREVENTIVO IN VZGOJO V CESTNEM PROMETU V OBČINI TRŽIČ** |

V skladu z 21. členom Statuta Občine Tržič (Ur. l. RS, št. 19/13 in 74/15) in 55. členom Poslovnika Občinskega sveta Občine Tržič (Ur. l. RS, št. 15/17; v nadaljnjem besedilu: Poslovnik) bo kot poročevalka na seji Sveta sodelovala:

* ga. Metka Gaberc, predsednica Statutarno pravne komisije.

**PREDLOG SKLEPA:**

**Zahteva občinskega svetnika g. Draga Zadnikarja, z dne 27. 9. 2022, z naslovom »Odlok o ustanovitvi Sveta za preventivo in vzgojo v cestnem prometu v Občini Tržič- zahteva« za obvezno razlago 10. in 11. člena Odloka o ustanovitvi Sveta za preventivo in vzgojo v cestnem prometu v Občini Tržič se zavrne.**

**Dušan Bodlaj,**

**podžupan v začasnem opravljanju funkcije župana**

**O b r a z l o ž i t e v**

V skladu z drugim odstavkom 156. člena Poslovnika zahtevo za obvezno razlago najprej obravnava Statutarno pravna komisija (v nadaljnjem besedilu: komisija). Če ugotovi, da je utemeljena, pripravi predlog obvezne razlage akta in ga predloži svetu v postopek. Če ugotovi, da zahteva ni utemeljena, v skladu s petim odstavkom 156. člena Poslovnika predlaga svetu, da je zavrne.

Komisija je na svoji 6. seji v skladu s 156. členom Poslovnika obravnavala zahtevo občinskega svetnika g. Draga Zadnikarja, z dne 27. 9. 2022, za obvezno razlago 10. in 11. člena Odloka o ustanovitvi Sveta za preventivo in vzgojo v cestnem prometu v Občini Tržič. Na sejo je bil vabljen tudi predlagatelj, ki je članom komisije podal dodatno obrazložitev svoje zahteve.

Komisija je razumela pomisleke g. Draga Zadnikarja, a je svojo odločitev o zahtevi za obvezno razlago sprejela glede na to, da določbe veljavnega odloka niso pomensko nejasne, da se bližajo volitve in se svet verjetno še ni oblikoval, da bi se omogočilo sodelovanje občinskemu svetniku iz novega sklica ter zaradi malo preostalega časa do izbire novih članov sveta (najkasneje 1. 1. 2023).

Glede na navedeno in v skladu s petim odstavkom 156. člena Poslovnika je komisija odločila, da zahteva za obvezno razlago 10. in 11. člena Odloka o ustanovitvi Sveta za preventivo in vzgojo v cestnem prometu v Občini Tržič g. Draga Zadnikarja, z dne 27. 9. 2022, ni utemeljena, zato predlaga Občinskemu svetu Občine Tržič, da jo zavrne.

|  |  |  |
| --- | --- | --- |
| Pripravila:  Petra Lotrič,  višja svetovalka za pravne zadeve |  | Metka Gaberc,  predsednica  Statutarno pravne komisije |

.

Priloga:

* dopis občinskega svetnika g. Draga Zadnikarja, z dne 27. 9. 2022.